5. ΠΡΟΕΔΡΙΚΟΝ ΔΙΑΤΑΓΜΑ της 22/29 Σεπτ. 1933 Περί κανονισμού εργασιών Ηλεκτρολογικού Εργαστηρίου Ε.Μ.Π. ΄Εχοντες υπ΄ όψει την διάταξιν του άρθρ. 2 παρ. 1 του Ν.Δ. της 3 Ιουλίου ε.ε. «περί τροποποιήσεως και συμπληρώσεως των οικονομικών και διαχειριστικών διατάξεων του Ε.Μ.Π.» απεφασίσαμεν και διατάσσομεν: ΄Aρθρ.1.-Αι εν τω ηλεκτρολογικώ εργαστηρίω του Εθνικού Μετσοβίου Πολυτεχνείου εκτελούμεναι πειραματικαί και λογιστικαί εργασίαι, εκτείνονται: 1.Εις την εν γένει πειραματικήν διδασκαλίαν της χρήσεως των ηλεκτρικών μηχανών, την έρευναν των χαρακτηριστικών τούτων ιδιοτήτων, την χρήσιν των οργάνων και την πειραματικήν διδασκαλίαν των μεθόδων των ηλεκτρολογικών μετρήσεων, των σπουδαστών του Εθνικού Μετσοβίου Πολυτεχνείου. 2.Εις τον έλεγχον των ηλεκτρικών ιδιοτήτων των πάσης φύσεως ηλεκτροτεχνικών συσκευών, οίον οργάνων μετρήσεως, διανομής και ασφαλείας της ηλεκτρικής ροής. 3.Εις τον έλεγχον των ηλεκτρικών και μηχανικών ιδιοτήτων των αγωγών και των μονωτικών σωμάτων άτινα χρησιμοποιούνται εν τη βιομηχανία. 4.Εις την επιστημονικήν μελέτην και τον έλεγχον της λειτουργίας πρωτογενών ή δευτερογενών ηλεκτρικών πηγών ως και των πάσης φύσεως μετασχηματιστών της ηλεκτρικής ενεργείας. Σελ. 99 Ηλεκτρολογικό Εργαστήριο 13.Δ.β.4-5 ΄Αρθρ.2.-Αι εν 2,3, και 4 του άρθρ. 1 επιστημονικαί εργασίαι εκτελούνται κατόπιν υποβολής αιτήσεως των ενδιαφερομένων εις την πρυτανείαν του ΕΜΠ και καταβολής εις το Ταμείον αυτού των εν άρθρ. 5 οριζομένων χρηματικών καταβολών. Αι καταβολαί αύται αποτελούσαι ίδιον κεφάλαιον εσόδων και εξόδων της διαχειρίσεως της ιδιαιτέρας περιουσίας του Ε.Μ.Π., διατίθενται δια την και προσθέτους αμοιβάς του προσωπικού του εργαστηρίου τούτου. Δια τας αμοιβάς του προσωπικού τούτου διατίθενται τα τριάκοντα τοις εκατόν των καθαρών και των εν γένει δοκιμασιών και εργασιών ελέγχου εισπράξεων, ων τα μεν δέκα πέντε τοις εκατόν ανήκουσιν εις τον επιμελητήν του εργαστηρίου, τα δε υπόλοιπα κατανέμονται εξ ίσου μεταξύ του ηλεκτροτεχνίτου και του κλητήρος ή υπηρέτου του εργαστηρίου. Αι επί συσκευών ανηκουσών εις το δημόσιον εκτελούμεναι ως άνω εργασίαι ελέγχου ή εν γένει πειραματικής δοκιμασίας, υπόκεινται εις χρηματικάς καταβολάς κατά ενενήκοντα πέντε τοις εκατόν ηλαττωμένας επί του δια του παρόντος οριζομένου τιμολογίου. Η υπό των ενδιαφερομένων παρακολούθησις των εν τω εργαστηρίω διεξαγομένων πειραματικών εργασιών, επιτρέπεται κατόπιν προφορικής αδείας του διευθυντού του εργαστηρίου. (Εις το επίσημον κείμενον δεν υπάρχει άρθρον 3). ΄Αρθρ.4.-Καθ΄ ήν περίπτωσιν τα υπό του εργαστηρίου διατιθέμενα μέσα δεν επιτρέπουσι την εκτέλεσιν πειραματικών εργασιών δι΄ ας υπεβλήθη σχετική αίτησις, ανακοινούται τούτο εις τον ενδιαφερόμενον και επιστρέφεται εις αυτόν το τυχόν καταβληθέν χρηματικόν ποσόν. ΄Αρθρ.5.-(Καθωρίζοντο τα καταβλητέα ποσά για τας εργασίας ελέγχου ή πειραματικάς ερεύνας) ΄Αρθρ.6.-Τ΄ αποτελέσματα εργασιών ελέγχου καταγράφονται εν ειδικώ πρωτοκόλλω, σύντομος δε περίληψις των αποτελεσμάτων τούτων επιδίδεται τω ενδιαφερομένω επί αναλόγου ενσήμου χάρτου. 6 ΝΟΜΟΘΕΤ. ΔΙΑΤΑΓΜΑ υπ΄ αριθ.  1488 της 28 Μαΐου /3 Ιουλ.1942 Περί αυξήσεως των τιμών επί ηλεκτρικών μετρήσεων ελέγχου και τροποποιήσεως του Ν.Δ. 6/13 Ιουν. 1935 Σελ. 100 